Charles Texier

Félix Marie Charles Texier (n. la 22-an de aŭgusto 1802, Versailles - m. la 1-an de julio 1871, Parizo) estis franca historiisto, arkitekto kaj arkeologo. Texier publikigis kelkajn signifajn verkojn pri personaj vojaĝoj tra Malgranda Azio kaj Mezoriento. Ĉi tiuj libroj inkluzivis priskribojn kaj mapojn de antikvaj lokoj, raportojn pri regiona geografio kaj geologio, priskribojn de artaĵoj kaj arkitekturo, ktp.

Trejnita kiel arkitekto ĉe la Nacia Altlernejo de Belartoj en Parizo, li estis nomumita inspektoro pri publikaj laboroj en 1827. Li faris elfosadojn de la havenurboj Fréjus kaj Ostia. En 1833 li estis sendita en esplora misio al Malgranda Azio, kie en 1834 li malkovris ruinojn de la antikva hitita ĉefurbo Hattusa. Kiel rezulto de la ekspedicio, li publikigis la trivoluman Description de l'Asie Mineure faite par ordre du Gouvernement français. Poste en la jardeko li partoprenis ekspedicion kiu kondukis lin al Armenio, Mezopotamio kaj Persio Available at: University of Heidelberg, GermanyGoogle Books Turkey Lonely Planet, 2007 - Travel - 724 pages.

En 1840 li iĝis vicprofesoro pri arkeologio ĉe la Collège de France, kaj en 1845 translokiĝis al Alĝerio kiel ĝenerala inspektoro de publikaj konstruaĵoj. En 1855 li estis elektita al la Académie des Inscriptions et Belles-Lettres.

 Referencoj 

Kategorio:Francaj historiistoj
Kategorio:Francaj arkeologoj
Kategorio:Francaj arkitektoj